شەفەق نیوز/ سەرچەوەیگ ئەمنی، ئمڕوو پەنجشەممە، خەوەردا لە کوشیان کەسیگ وە مرافیگ چەکدار لە یەکیگ لە ناوچەیل بەغدا، ئەو کەسەیلە پەیوەندی وە رویداوەگەوە داشتنە دەسگیرکریانە.
سەرچەوەگە وە ئاژانس شەفەق نیوز وت " مەرافیگ لە مابەین بڕیگ کەس سەرهەڵداس رەسیە وەکارهاوردن چەک سووک و تەقەکردن لە ناوچەی گەرەک کراکارەیل لە باشوور خوەرئاوا بەغدا، بویەسە هووکار کوشیان یەکیگ لەلیان.
دیاریکرد،" هێزەیل ئەمنی دەورەی شوین رویداوەگە دانە، چوار کەس دەسگیر کردنە ک هووکار مەرافەگە بوینە" و تەرم قوربانیەگە ئەرا فەرمانگەی پزیشک دادوەری کلکریا.
